Min ǒgen mvͤssen dvr das selic sin
Min ǒgen mvͤssen dvr das selic sin·
das si an der gv̊ten so rehte gesahen·
ir guͤtlich geberde vnd ir minneclichen schin·
des ir die besten von warheit iahen·
wan ich han mich gar an die gv̊ten verlan·
vnd wil ouch iemer genade an si sv̊chen·
das mv̊s ergan·
swie si gebiete oder welle gerv̊chen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse